Sisekaitseakadeemia 2022/2023. õppeaasta

SISESÕUDMISE MV

JUHEND

Eesmärk: Selgitada välja akadeemia paremad individuaalvõistlejad ning parim kolledž sisesõudmises ja leida võistlejaid ametkondlikeks ning üliõpilasvõistluseks.

Võistluste läbiviimine: Võistlused viiakse läbi akadeemia kõigis üksustes 14.11 kuni 22.11.2022 sõudeergomeetritel Concept2. (14.-17.11 võistelnud justiitskolledži esindajate sõudmise tulemusi arvestatakse paralleelselt ka Vanglateenistuse sisesõudmise võistluseks.)

Võistlusdistantsi saab sõita akadeemia asukohtade spordisaalides või praktikakohal võistlejale sobival ajal ühe tunnistaja/kohtuniku juuresolekul. Kohtunikuks võib olla rühma esindaja või töötaja, kes oskab ergomeetri tablood käsitseda – distantsi sisestada ja tulemuse fikseerida. Vajaduse korral võib appi kutsuda spordiõpetajaid, peakohtuniku Mihkel Jürgensoni või teisi kohtunikena tegutsevaid spordiaktiivi liikmeid.

Võistleja(te) andmed (nimi, kolledž ja tulemus sekundikümnendike täpsusega) saadab tunnistaja aadressile mihkel.jyrgenson@kad.sisekaitse.ee kohe pärast võistluse toimumist, aga hiljemalt 23. novembri lõunaks ning paremusjärjestus selgub kõigi tulemuste kokkuvõttes. Mitme tulemuse korraga edastamisel kasutatakse juhendi Lisas esitatud näidisvormi.

FINAALI EI TOIMU, TULEMUSED JÄRJESTATAKSE ÜHE VÕISTLUSSÕIDU AJA ALUSEL. Kui aeg on juba võistluse jaoks fikseeritud, siis ümbersõitmise võimalust ei ole. Katkestamise puhul antakse võimalus uueks stardiks.

Osavõtjad: Osa võivad võtta kõik akadeemia kadetid oma kolledži arvestuses ning akadeemia töötajad ja sisejulgeoleku instituudi magistrandid.

Võistluste süsteem: Võistlused on individuaal-võistkondlikud nii naistele kui meestele Distantsiks on 500 m – paremus selgitatakse aegade põhjal. Võrdsete aegade korral jäävad võistlejad kohti jagama.

Akadeemia meistrivõistluste üldarvestuses paremuse selgitamiseks liidetakse ühe kolledži nais- ja meesvõistlejate kohapunktid, kusjuures esikoht nii meeste kui naiste seas annab nii palju punkte, kui oli vastavalt mees- või naisvõistlejaid, teine koht ühe punkti võrra vähem jne kuni viimase võistlejani, kes toob oma võistkonnale 1 punkti. Võrdsete punktide korral osutub võitjaks parima individuaalse koha saavutanud võistkond.

Autasustamine: kolme paremat nais- ja meesvõistlejat autasustatakse medaliga, võistkondlik võitja saab rändkarika.

Epp Jalakas

spordijuht-vanemlektor

Lisa: Tulemuste fikseerimise ja edastamise tabeli vorm:

|  |  |  |  |  |
| --- | --- | --- | --- | --- |
| Kuupäev | Eesnimi ja perekonnanimi | Sugu (M/N) | Üksus (FK, JK, PPK, PÄK, Töötajad, MSI) | Tulemus (mm:ss,ks - näiteks 1:35,3) |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |